Frances Baardi ringkond
Frances Baardi ringkond (Kuni 2001. aasta juunini Diamantveldi ringkond) on Lõuna-Aafrika Vabariigis Põhja-Kapimaa provintsis asuv 2. järgu haldusüksus. Ringkond on saanud nime ametiühingutegelase ja Aafrika Rahvuskongressi Naiste Liiga rajaja Frances Goitsemang Baardi (1909–1997) järgi. Lõuna-Aafrika Vabariigi 2011. aasta rahvaloenduse andmetel oli Frances Baardi ringkonna elanikest mustanahalisi aafriklasi 65,49%, värvilisi 23,96%, valgeid 6,69%, India või Aasia päritolu inimesi 0,94% ja teisi 2,92%. Tsvana keelt pidas emakeeleks 43,34% inimesi, afrikaani keelt 38,57%, inglise keelt 6,22%, koosa keelt 4,89%, sotho keelt 2,25% ja suulu keelt 1,20%.